Iwakken ad nessidet turdiwin-a neɣ ad d-nemlil d wayen i tent-ixulfen, nebḍa amahil ɣef sin yiḥricen : tiẓri d tesleḍt. Deg teẓri newt ad d-nemmeslay ɣef kra n wayen iwumi nesra ad ɣur-s nsenned deg tesleḍt. Nebḍa-t ɣef sin yixfawen, nelqeḍ-d ayen uɣur nessaweḍ ɣef tnaktiwin yerzan amahil : alas d wayen icudden ɣur-s, anasir. Deg uḥric n tesleḍt, newt ad d-nesken amek yesseqdec umaru n tettḍilli-d ur d-tkeččem alas d unasir. Am gma-s i t-yezwaren nebḍa-t diɣen uḥric-a ɣef sin yixfawen : alas, anasir.